En sømil ude for Vesterø Havn på Læsø er en større redningsaktion i gang lige nu. - Vi ved ikke så meget om situationen, men tilsyneladende er en båd kæntret, og fem personer er faldet i vandet, siger vagtchef hos Nordjyllands Politi, Poul Fastergaard. To personer er ifølge vagtchefen fisket op af vandet, mens man leder efter tre andre. - Jeg har ikke status lige nu på, hvordan personerne har det, eller hvem de er. Der er tilkaldt assistance fra redningsbåde, og en dansk redningshelikopter og en svensk redningshelikopter deltager i aktionen.

Opsummering:
Redningshelikoptere fra Danmark og Sverige deltager i aktionen.